section_heading: Povijest i razvoj
paragraph_text: Top ljestvice su u Njemačkoj uvedene krajem 1953. godine, u isto vrijeme kad se iz SAD-a uvezlo Jukebox. Časopis Der Automatenmarkt svakog je mjeseca izdavao popis najomiljenijih šlagera. Prvi broj jedan singl iz tog izdanja bila je pjesma "Es hängt ein Pferdehalfter an der Wand" nizozemskog sastava Kilima Hawaiians.